Sanjar Quvvatov

Sanjar Quvvatov (1990-yil 8-yanvarda tugʻilgan) – oʻzbekistonlik professional futbolchi. Toshkentning „Paxtakor“ klubida darvozabon sifatida toʻp suradi.

 Futbolchilik faoliyati 
Muborakning „Mash’al“ klubi tarbiyalanuvchisi. 2015-yilgacha ushbu klubda oʻynagan. Muborak jamoasi tarkibida 85 dan ortiq oʻyin oʻtkazgan. 2016-yilgi mavsum oldidan Qarshining „Nasaf“ klubiga oʻtgan. Sanjar Nasaf klubi tarkibida uch mavsum oʻynagan va jami 61 oʻyin toʻpladi. 2019-yilning 25-yanvarida u rasman Toshkentning „Paxtakor“ klubi futbolchisiga aylandi.

2024-yil Fargʻonaning „Neftchi“ jamoasi bilan shartnoma imzolagan. Neftchi klubida yarim mavsum davomida liga oʻyinlarida 7 ta oʻyin oʻtkazgan. 2024-yil 20-iyulda oʻzaro kelishilgan holda jamoani tark etgan. 2024-yil 23-iyulda Navbahor jamoasi bilan shartnoma imzolagan.

2024-yil 27-dekabrda Navbahor klubi o'zaro kelishuvga ko'ra shartnomasini tugatilgan va Navoiyning Qizilqum jamoasi bilan shartnoma imzolagan.

 Milliy terma jamoa 
Sanjar 2009-yili Misrda boʻlib oʻtgan 20 yoshgacha boʻlgan futbolchilar oʻrtasidagi jahon chempionatida Oʻzbekiston yoshlar terma jamoasi tarkibida uchta oʻyinini ham oʻtkazib, 6 ta gol oʻtkazib yuborgan. „D“ guruhida uchinchi oʻrinni egallagan boʻlsa-da, qoʻlga kiritilgan bir ochko Oʻzbekistonga pley-off bosqichiga chiqish uchun yetarli boʻlmagan.

Quvvatov 2010-yilning 10-avgust kuni Eshton Geytda Angliyaning 21 yoshgacha boʻlgan futbolchilariga qarshi bahs olib bordi. Angliya oʻyin davomida toʻpga egalik qilgan va koʻplab zarbalar bergan boʻlsa-da, birinchi navbatda Quvvatovning darvozasiga yoʻllangan zarbalar koʻpni qaytarib qolganligi tufayli hisob atigi 2:0 holatida saqlanib qolgan. Oʻzbekiston yoshlar terma jamoasi safida 2009-yilda Misrda boʻlib oʻtgan yoshlar oʻrtasidagi jahon chempionatida ishtirok etgan. Keyingi yillarda u mamlakat yoshlar va olimpiya terma jamoalarida ham toʻp surgan. 2011-yildan boshlab u Oʻzbekiston milliy terma jamoasiga chaqirila boshlangan. 2019-yilgi Osiyo Kubogida ishtirok etuvchi futbolchilarning yakuniy tarkibiga kiritilgan ammo maydonga tushmaganhttp://news.bbc.co.uk/sport1/hi/football/8902828.stm.

 Yutuqlari 
Paxtakor
 Oʻzbekiston chempioni (5): 2019, 2020, 2021, 2022, 2023
 Oʻzbekiston kubogi gʻolibi (2): 2019, 2020
 Oʻzbekiston Liga kubogi sohibi (1): 2019
 Oʻzbekiston Superkubogi gʻolibi (2): 2021, 2022

Nasaf 
 Oʻzbekiston Superkubogi gʻolibi (1): 2016

 Manbalar 

 Havolalar 
 Sanjar Quvvatov Transfermarkt saytida


Turkum:1990-yilda tugʻilganlar
Turkum:Yashayotgan insonlar
Turkum:Erkak futbol darvozabonlari
Turkum:Oʻzbekistonlik erkak futbolchilari
Turkum:Mashʼal klubi futbolchilari
Turkum:Nasaf klubi futbolchilari
Turkum:Paxtakor jamoasi futbolchilari
Turkum:Neftchi (Fargʻona) futbolchilari
Turkum:Navbahor futbolchilari
Turkum:Qizilqum klubi futbolchilari
Turkum:Oʻzbekiston Superligasi futbolchilari
Turkum:Oʻzbekiston milliy terma jamoasi erkak futbolchilari
Turkum:Osiyo oʻyinlari 2010 futbolchilari
Turkum:Oʻzbekistonning Osiyo oʻyinlaridagi sportchilari
Turkum:Osiyo Kubogi 2019 futbolchilari
Turkum:Alifbo boʻyicha sportchilar
Turkum:Alifbo boʻyicha futbolchilar